અમદાવાદ: રાજ્યની છ મહાનગર-પાલિકાની ચૂંટણીમાં કોંગ્રેસનો દેખાવ સુધર્યો હોવા છતાં એક પણ મહાનગરપાલિકામાં કોંગ્રેસ સત્તા મેળવી શકી નથી. જેના કારણે અમદાવાદ, વડોદરા, રાજકોટ, સુરત, ભાવનગર અને જામનગરના શહેર કોંગ્રેસના પ્રમુખોએ રાજીનામાં અાપી દીધા હતા. શહેર પ્રમુખોના રાજીનામાં બાદ હવે કોંગ્રેસ મોવડી મંડળ દ્વારા ઉત્તરાયણ બાદ અમદાવાદ સહિત રાજ્યના ત્રણ શહેર અને ચાર જિલ્લાના પ્રમુખની વરણી માટેની પ્રક્રિયા હાથ ધરવામાં અાવે તેવી સંભાવના છે ત્યારે અમદાવાદ શહેરના પ્રમુખપદ માટે ચારથી પાંચ જેટલા ઉમેદવારો હરીફાઈમાં છે.